བྲལ།།རྟེན་ཅིང་འབྲེལ་འབྱུང་སྣང་ལ་མ་འགག་པར།།ཞེན་མེད་སྒྱུ་མའི་འཁྲུལ་འཁོར་དབྱིངས་སུ་ཐིམ།ཕཊ།ཅེས་རང་ངོ་ལ་ཆེར་གྱིས་བལྟས་ཏེ་སེམས་སྣང་སྟོང་ཉིད་དུ་བསྟིམ།།རྗེས་ཐོབ་བསྔོ་སྨོན་གྱི་གདབ་པ་ནི།།དགེ་བ་འདི་ཡིས་མཁའ་མཉམ་འགྲོ་བ་ཀུན།།སྒྲིབ་གཉིས་བྱང་ཞིང་ཚོགས་གཉིས་ཡོངས་སུ་རྫོགས།།བདག་འཛིན་བློས་ཐོངཐོངས་རྐྱེན་ངན་གྲོགས་སུ་འཆར།།ཆོས་སྐུ་ཡུམ་ཆེན་གོ་འཕང་མྱུར་ཐོབ་ཤོག།ཅེས་དང་གཞན་ཡང་ཐེག་པ་ཆེན་པོའ་བསྔོ་སྨོན་ཅི་ལྟར་རིགས་པ་བྱའོ།།འདི་ནི་གཅོད་ཡུལ་གྱི་ལམ་ཟབ་དྲིལ་བའི་དབང་དུ་བྱས་པས་རྒྱུན་ཏུདུ་ཉམས་ལེན་ནུས་ན་མཆོག་ཡིན་ལ།བསྡུ་ན་དམར་འགྱེད་རྗེས་འབྲེལ་བཅས་བོར།ཤིན་ཏུ་བསྡུ་ན།ན་མོ་གུ་རུ་སོགས་གསོལ་འདེབས་ཤློ་ཀ་ཕྱེད་གསུམ་འགྲོས།དཀར་འགྱིད་ཚང་བ་བྱས་མཐར།བྱམས་པ་དང་ཆོས་སྦྱིན་ཕྱིན་ཆད་ཀྱིས་མཐའ་དབྱུང་ངོ་།ཇི་ལྟར་དྭགས་བརྒྱུད་ཕྱག་ཆེན་བཞིན།།མདོ་སྔགས་ཀུན་ཁྱབ་ལྟ་སྤྱོད་ལ།ཐབས་ལ་མཁས་པའི་གདམས་པས་བརྒྱན།།དབང་པོ་ཀུན་དང་འཚམས་པའི་ཆོས།།ཁྱེར་བདེ་ཙམ་ལ་ལུང་ཁང་དང་།།ས་བཅད་མཛེས་ཁྲིགས་མི་དགོས་ཀྱང་།།དེང་སང་ལྟོ་རྒྱབ་ཙམ་གྱི་ཕྱིར།།གཅོད་ལོག་དོན་གཉེར་ཆེས་མང་བས།།འདིས་ཀྱང་རང་འདྲའི་སྐལ་མཉམ་ལ།།ཕན་འདོད་ལྷག་པའི་བསམ་པས་སྦྱར།།དགེ་བས་རྣམ་དག་གཅོད་ཡུལ་གྱིས།།འགྲོ་ཀུན་བདག་འཛིན་གཅོད་པར་ཤོག།ཅེས་པའང་ཡང་ཁྲོད་ཀུན་བཟང་བདེ་ཆེན་འོད་གསལ་གླིང་གི་སྒྲུབ་པ་པོ་རྣམས་ཀྱི་ཉམས་ལེན་ལ་གཙོ་བོར་དམིགས་ཏེ།རྒྱལ་ཐང་པབ་བསམ་གཏན་འོད་ཟེར་དང་ཆོས་རྗེ་འཇམ་དབྱངས་མགོན་པོའ་ཉེ་བརྒྱུད་ཀྱི་བཀའ་སྲོལ་ཇོ་ནང་རྗེ་བཙུན་ཆེན་པོ་དང་སྨིན་གླིང་གཏེར་ཆེན་རིན་པོ་ཆེའི་གསུང་རབ་དག་གི་བཅུད་བསྡུས་ཏེ་གཅོད་ཡུལ་གྱི་གདམས་པའི་ཆུ་རྒྱུན་མང་དུ་འཐུང་བའི་སྐལ་བ་དགེ་བ་ཅན་ཀརྨ་ངག་དབང་ཡོན་ཏན་རྒྱ་མཚོས་ཙཱ་འདྲ་རིན་ཆེན་བྲག་གི་སྙིང་པོར་བགྱིས་པ་དགེ་ལེགས་འཕེལ།།།།